|  |
| --- |
| **נספח 1- דוח מיוחד של רואה חשבון במתכונת של "חוות דעת" בדבר הנתונים הכלולים בדיווח השנתי על פי החוק להסדרת הטיפול באריזות, התשע"א-2011 - דיווח מפורט** |

|  |  |  |
| --- | --- | --- |
|  |  | **תאריך \_\_\_\_\_\_\_\_\_\_** |
| לכבוד: |  |  |
| **הנהלת חברת \_\_\_\_\_\_\_ בע"מ** |  |  |
|  |  |  |

א.ג.נ.,

הנדון: **דוח רואה חשבון בדבר הנתונים הכלולים בדיווח השנתי לשנת \_\_\_\_ על פי חוק להסדרת הטיפול באריזות, התשע"א-2011**

כרואי החשבון של חברת \_\_\_\_\_\_ בע"מ (להלן: "**החברה**"), ח.פ \_\_\_\_\_\_ ולבקשתה ביקרנו את הנתונים הכלולים בדיווח השנתי, לתקופה שמיום X1/1/201 ועד ליום X31/12/201 (להלן- "**הדוח**"), המצורף בזה והמסומן בחותמת משרדנו לשם זיהוי בלבד. הדוח הינו באחריות הנהלת החברה. אחריותנו היא לחוות דעה על הנתונים הנ"ל בדוח בהתבסס על ביקורתנו.

ערכנו את ביקורתנו בהתאם לנהלים המפורטים להלן. ביקורתנו נערכה במטרה להשיג מידה סבירה של בטחון שאין בנתונים שבדוח הצגה מוטעית מהותית. כמו כן, ביקורתנו כללה בדיקה מדגמית של ראיות התומכות במידע ובנתונים שבדוח. אנו סבורים שביקורתנו מספקת בסיס נאות לחוות דעתנו

ביקורתנו כללה את הפעולות הבאות:

1. סקירת התהליך שנעשה על ידי החברה לצורך איסוף וחישוב הנתונים הכלולים בדוח, בהתאם למתכונת הדיווח שנדרשה על ידי המנהל במשרד להגנת הסביבה.
2. עריכת השוואה כי נתוני היחידות שנמכרו שיוצרו או יובאו על ידי החברה נכללו בדוח לפי "משפחות" מוצר וסוג אריזה[[1]](#footnote-1) ומתאימים לנתוני המכירות, כפי שנרשמו בספרי החברה. כמו כן, ביצענו בדיקת נאותות החישובים שנכללו בדוח.
3. עריכת בדיקות מבססות מדגמיות של לפחות 5% ממשקל פסולת האריזות, אך לא יותר מ-50 מוצרים, בהתייחס לכמות ולמשקל המוצרים הכלולים בדוח ולסוג החומר, הקיבולת, המשקל והסיווג של האריזות הכלולים בדוח. הבדיקות כללו השוואת מדגם הנתונים לאסמכתאות תומכות ובדיקות אחרות[[2]](#footnote-2).

לדעתנו, הנתונים הכלולים בדוח הנ"ל של החברה משקפים באופן נאות, מכל הבחינות המהותיות, את הרישומים ברשומות עליהם הם מתבססים.

**בכבוד רב,**

**רואי - חשבון**

1. כפי שמופיע במערכות החברה או במערכת תפעולית אחרת. [↑](#footnote-ref-1)
2. כגון השוואה לנתוני יצרן או שקילת האריזה באמצעות משקל.

   **רואה חשבון לא ייתן דוח מיוחד בנוסח אחיד אם החברה לא ערכה דוח על פי מתכונת הדיווח, הכוללת את פילוח נתוני מכירות על פי יחידות, "משפחות" מוצר וסוג אריזה.** [↑](#footnote-ref-2)